Strah od bedrenice terorizira Ameriku (28/10/01) - 2001-10-28
Još uvijek se ne može govoriti o masovnoj histeriji, tvrde stručnjaci
Naslovne stranice nedjeljnih izdanja gotovo u cjelini posvećene su operacijama u Afganistanu, te antraksu. bilježi da su ukupno u Sjedijenim Državama tri osobe umrle od bedrenice, 13 ih je na liječenju, a više od 14 tisuća ljudi – od kojih oko 10 tisuća u Washingtonu - preventivno prima antibiotike. upozorava na neke druge – puno veće – brojeve. Antraks ne ubija lako, ali je u stanju terorizirati i držati u strahu milijune ljudi – piše kalifornijski list, upozoravajući na opasnost masovne histerije. Navodi se kao primjer kako je nekidan, u washingtonskom metrou jedan čovjek, bježeći od policije, prskao uokolo neku tekućinu. Deseci prestravljenih putnika odjednom su osjetili mučninu, glavobolju i bol u grlu. Analiza zastrašujućeg spreja pokazala je da je u pitanju bila obična tekućina za čišćenje tepiha. nabraja više sličnih slučajeva, u kojima su ljudi zatražili medicinsku pomoć čim bi ugledali sumnjivi prah, ili osjetili čudan miris. List, međutim, prenosi mišljenja stručnjaka da se još uvijek ne radi o masovnoj histeriji. ukazuje na poteškoće koje se zbog bioterorizma javljaju u radu policije. Dojave – što prave, što lažne – do te su mjere preopteretile policiju, da je i uz prekovremeni rad prisiljena smanjiti količinu vremena posvećenog uobičajenim krivičnim djelima. A sve to podrazumijeva i materijalne troškove – piše – i navodi da će biti nužno izdvojiti dodatnih milijardu i 500 milijuna dolara za održavanje sadašnje razine sigurnosti u 1200 američkih gradova.